ສຽງປືນ ເຈົ້າຂອງໜອງປາ ພາໃຫ້ເກີດ ການອະພິປາຍ ກ່ຽວກັບ ການສໍ້ລາດບັງຫຼວງ ຢູ່ຫວຽດນາມ
ສຽງປືນຍິງຕໍ່ສູ້ ຂອງເຈົ້າຂອງຟາມລ້ຽງປາ ໄດ້ເປັນຄະນວນລະເບີດ ກໍ່ໃຫ້ເກີດມີການອະພິປາຍ ຢູ່ໃນປະເທດຫວຽດນາມ ກ່ຽວກັບການສໍ້ລາດບັງຫຼວງ.
ເວລາເຈົ້າຂອງຟາມລ້ຽງປາຜູ້ນຶ່ງໃນພາກເໜືອຫວຽດນາມໄດ້ຕັດສິນໃຈຈັບອາວຸດລຸກຂຶ້ນຕໍ່ສູ້ ກັບຕໍາຫຼວດຈໍານວນນຶ່ງກອງພັນ ທີ່ທາງການສົ່ງໄປຂັບໄລ່ລາວ ອອກຈາກດິນຂອງລາວນັ້ນ ໄດ້ກໍ່ໃຫ້ເກີດມີການອະພິປາຍຂອງສາທາລະນະຊົນກ່ຽວກັບບັນຫາທີ່ພວມໄໝ້ເດືອດເປັນໄຟ ໃຕ້ພື້ນຜິວຂອງສັງຄົມຫວຽດນາມ ຜູ້ສື່ຂ່າວວີໂອເອ Marian Brown ມີລາຍງານກ່ຽວກັບ ເລື່ອງນີ້ຈາກນະຄອນຫຼວງຮາໂນ່ຍ ໃນເດືອນແລ້ວນີ້ ຄອບຄົວຂອງນາຍ Doan Van Vuon ອາຍຸ 49 ປີໄດ້ໃຊ້ປືນແລະລະ ເບີດຝັງດິນທີ່ເຮັດຂຶ້ນເອງໂຈມຕີພວກເຈົ້າໜ້າທີ່ໆພະຍາຍາມຈະເຂົ້າຢຶດເອົາດິນຟາມລ້ຽງປາ ຂອງພວກເຂົາເຈົ້າ ມີຕຳຫຼວດ 4 ຄົນແລະທະຫານ 2 ຄົນໄດ້ຮັບບາດເຈັບ ຮວມທັງຫົວ ໜ້າຕຳຫຼວດໃນເຂດທ້ອງຖິ່ນ ເຫດຮ້າຍທີ່ວ່ານີໄດ້ກາຍເປັນຫົວຂໍ້ຂ່າວລະດັບຊາດແລະພາ ໃຫ້ເກີດກະແສຟອງຄວາມເຫັນອົກເຫັນໃຈ ຕໍ່ຈຸດຢືນດັ່ງກ່າວຂອງຄອບຄົວຄົນລ້ຽງປາຜູ້ນີ້ ທ່ານ David Brown ນັກການທູດເບ້ຍບຳນານອາເມຣິກັນ ກ່າວວ່າ ຄະດີດັ່ງກ່າວສ່ວນ ໃຫຍ່ແລ້ວ ແມ່ນເນັ້ນໜັກໃຫ້ເຫັນເຖິງຄວາມສຳຄັນ ກ່ຽວກັບສິດທິຂອງພວກຊາວໄຮ່ຊາວ ນາ ທ່ານ Brown ເວົ້າວ່າ ທ່ານ Brown ຊຶ່ງເມື່ອໄວໆມານີ້ໄດ້ຂຽນບົດຄວາມຫຼາຍໆເລື່ອງກ່ຽວກັບການປະຕິຮູບທີ່ດິນ ໃຫ້ແກ່ວາລະສານ Asia Sentinel ນັ້ນກ່າວວ່າໃນຂະນະທີ່ຊາວຫວຽດນາມຈຳນວນຫຼວງ ຫຼາຍໄດ້ພາກັນຍົກຍ້າຍເຂົ້າໄປຢູ່ໃນເມືອງແຕ່ສ່ວນໃຫຍ່ແລ້ວຍັງມີຄອບຄົວອາໄສຢູ່ໃນເຂດ ຊົນນະບົດ ທ່ານເວົ້າວ່າຄວາມສຳພັນລະຫວ່າງພວກພໍ່ນາແລະດິນດອນຂອງພວກເຂົາເຈົ້າ ນັ້ນຍັງສືບຕໍ່ເປັນພາກສ່ວນທີ່ສຳຄັນຂອງເອກກະລັກແຫ່ງຊາດຂອງຫວຽດນາມ ຢູ່ຫວຽດນາມ ປະຊາຊົນສາມາດເຊົ່າດິນໄດ້ ແຕ່ລັດຍັງສືບຕໍ່ເປັນຜູ້ມີສິດຄວບຄຸມດິນດັ່ງກ່າວ ຢູ່ ໃນປີ 1993 ລັດຖະບານໄດ້ອະນຸມັດໃຫ້ພວກພໍ່ໄຮ່ພໍ່ນາຫວຽດນາມ ຈຳນວນຫຼວງຫຼາຍ ເຊົ່າດິນເປັນເວລາ 20 ປີ ເຖິງແມ່ນລັດຖະບານສາມາດຢຶດເອົາດິນຄືນໄດ້ກໍຕາມແຕ່ຫຼາຍໆ ຄົນກໍມີຄວາມເຊື່ອໝັ້ນວ່າ ເຂົາເຈົ້າຈະໄດ້ຮັບການຊົດເຊີຍທີ່ເໝາະສົມສຳຫຼັບການພັດທະນາ ໃດໆກໍຕາມທີ່ເຂົາເຈົ້າໄດ້ເຮັດຂຶ້ນ ນາຍ Vuon ໄດ້ຖືກຍົກຍ້ອງວ່າເປັນພໍ່ນາ ໂຕແບບ ຍ້ອນລາວໄດ້ຫັນປ່ຽນດິນທີ່ແຫ້ງ ແລ້ງໃຊ້ການບໍ່ໄດ້ໃຫ້ກາຍເປັນຟາມລ້ຽງປາ ທີ່ຈະເລີນງອກງາມ ພາໃຫ້ພໍ່ນາ ຄົນອື່ນໆ ຢູ່ໃນເຂດດັ່ງກ່າວເອົາໂຕຢ່າງ ແລະພາກັນ ໄດ້ຮັບຜົນກຳໄລແຕ່ການຜິດຖຽງກັບພວກ ເຈົ້າໜ້າທີ່ເມືອງ ເຮັດໃຫ້ນາຍ Vuon ປະ ເຊີນກັບການຖືກຂັບໄລ່ອອກຈາກດິນໂດຍ ບໍ່ໄດ້ຮັບຄ່າຕອບແທນໃດໆທັງໝົດເລີຍ ນາງ Le Hien Duc ແມ່ນນຶ່ງໃນບັນດາ ນັກເຄື່ອນໄຫວ ຕໍ່ຕ້ານການສໍ້ລາດບັງຫຼວງ ທີ່ມີຊື່ສຽງຂອງຫວຽດນາມກ່າວວ່າ ກໍລະນີ ຂອງນາຍ Vuon ນີ້ແມ່ນເປັນໂຕຢ່າງຂອງບັນຫາທີ່ພວກພໍ່ໄຮ່ພໍ່ນາຫຼາຍຄົນພວມປະເຊີນ ໜ້າຢູ່ໃນເວລານີ້ ນາງ Le Hien Duc ເວົ້າວ່າ ທະນາຍຄວາມ Nguyen Hong Bach ໄດ້ຕົກລົງທີ່ຈະຕໍ່ສູ້ຄະດີ ໃຫ້ພັນລະຍາຂອງນາຍ Vuon ແລະນ້ອງເຂີຍຂອງນາງ ໂດຍບໍ່ເອົາເງິນ ທະນາຍຄວາມ Nguyen Hong Bach ເວົ້າວ່າ ໃນການສະແດງອອກຊຶ່ງຄວາມພ້ອມພຽງສາມັກຄີແບບທີ່ບໍ່ຄ່ອຍໄດ້ເຫັນກັນຢູ່ໃນຫວຽດນາມ ທັງໜັງສືພິມ ພວກຂຽນຂ່າວລົງອິນເຕີແນັດ ແລະພວກເຈົ້າໜ້າທີ່ລະດັບສູງຂອງລັດຖະບານ ຫລາຍໆຄົນຕ່າງກໍເຫັນພ້ອມນຳກັນວ່າ ນາຍ Vuon ໄດ້ຮັບການປະຕິບັດຕໍ່ແບບບໍ່ເປັນທຳ ແລະຈະຕ້ອງມີການດຳເນີນການບາງຢ່າງກ່ຽວກັບເລື່ອງນີ້ ໃນສັບປະດາແລ້ວນາຍົກລັດຖະມົນຕີຫວຽດນາມທ່ານ Nguyen Tan Dung ໄດ້ປະກາດ ໃຫ້ຊາບວ່າ ການສອບສວນກ່ຽວກັບການຂັບໄລ່ນາຍ Vuon ນັ້ນ ໄດ້ລົງຄວາມເຫັນວ່າເປັນ ການກະທຳທີ່ຜິດກົດໝາຍ ແລະທ່ານໄດ້ສັ່ງໃຫ້ທຳການລົງໂທດ ພວກເຈົ້າໜ້າທີ່ທ້ອງຖິ່ນທີ່ ພົວພັນນຳຄະດີນີ້ ແລະຮ້ອງຂໍໃຫ້ສານ ມີຄວາມປານີປານອມ ເວລາຕັດສິນຄະດີຂອງນາຍ Vuon ນັ້ນ ອີກສິ່ງນຶ່ງທີ່ສຳຄັນກໍ ຄື ທ່ານ Nguyen Tan Dung ໄດ້ຮຽກຮ້ອງໃຫ້ທຳການທົບທວນ ຄືນ ເບິ່ງນະໂຍບາຍຄຸ້ມຄອງດິນໃນທົ່ວປະເທດ ເພື່ອປ້ອງກັນບໍ່ໃຫ້ເຫດການໃນທຳນອງນີ້ ເກີດຂຶ້ນຊໍ້າອີກ ພວກນັກວິເຄາະທາງດ້ານກົດໝາຍເວົ້າວ່າ ການອະພິປາຍກັນຂອງປະຊາຊົນກ່ຽວກັບຄະດີ ຟາມລ້ຽງປາຂອງນາຍ Vuon ນີ້ ຈະມີອິດທິພົນຕໍ່ກົດໝາຍທີ່ສຳຄັນສອງສະບັບທີ່ຈະມີການ ທົບທວນກັນໃນປີໜ້າ ທ່ານ Jairo Acuna-Alfaro ເປັນທີ່ປຶກສາທາງດ້ານນະໂຍບາຍຂອງອົງການກອງທຶນພັດ ທະນາສະຫະປະຊາຊາດ ທ່ານ Acuna-Alfaro ເວົ້າວ່າ ທ່ານ Acuna-Alfaro ກ່າວວ່າ ການຈັບຕາເບິ່ງວ່າ ພວກເຈົ້າໜ້າທີ່ຫວຽດນາມຮັບມືແບບ ໃດກ່ຽວກັບການທົບທວນທີ່ວ່ານີ້ ຈະເປັນການທົດສອບທີ່ຫຼໍ່ແຫຼມສຳຄັນ ສຳຫຼັບລັດຖະບານ ທີ່ອາດຈະມີຜົນກະທົບໃນຂອບເຂດທີ່ກວ້າງຂວາງຢູ່ໃນປະເທດທີ່ພວມດີ້ນຮົນເພື່ອປາບປາມ ການສໍ້ລາດບັງຫຼວງທີ່ຝັງຮາກຢ່າງແໜ້ນໜາຢູ່ໃນຫວຽດນາມນັ້ນ ທ່ານ Acuna-Alfaro ເວົ້າວ່າ ໃນຂະນະທີ່ນາຍ Vuon ແລະສະມາຊິກຄົນອື່ນໆອີກ 3 ຄົນໃນຄອບຄົວຂອງລາວພວມລໍ ຖ້າການດຳເນີນຄະດີໃນຂໍ້ຫາພະຍາຍາມຂ້າຄົນນັ້ນ ພວກນັກວິຈານຫຼາຍໆຄົນພວມຈັບຕາ ເບິ່ງຢ່າງໃກ້ຊິດວ່າ ຄຳເວົ້າຂອງນາຍົກລັດຖະມົນຕີຫວຽດນາມ ຈະມີການຜັນຂະຫຍາຍໃຫ້ ເປັນການປະຕິບັດຂຶ້ນມາຫຼືບໍ່ ເຂົາເຈົ້າເວົ້າວ່າ ມັນບໍ່ແມ່ນແຕ່ສຳຫຼັບອະນາຄົດ ຂອງນາຍ Vuon ພຽງຄົນດຽວທໍ່ນັ້ນ ແຕ່ຍັງເປັນອະນາຄົດ ຂອງພັກຄອມມູນິສຂອງປະເທດນຳດ້ວຍ ໃນຍຸກສະໄໝທີ່ວິທີການທໍາງານໃນອະດີດ ບໍ່ຄ່ອຍໄດ້ຮັບຜົນປານໃດໃນການແກ້ໄຂບັນຫາ ຂອງຍຸກປັດຈຸບັນ